
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΤΡΙΓΚΕΙΟ ΚΑΙ ΜΠΑΛΕΙΟ ΘΕΡΑΠΕΥΤΗΡΙΟ ΧΡΟΝΙΩΝ 
ΠΑΘΗΣΕΩΝ» και κύρωση του οργανισμού αυτού . 1 


ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την επωνυμία «ΤΡΙ- 
ΓΚΕΙΟ ΚΑΙ ΜΠΑΛΕΙΟ ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗ¬ 
ΣΕΩΝ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ Έχοντας υπόψη: 

Συμπλήρωση απόφασης καθορισμού συνεδριάσεων κ.λπ. των 1. Την από 6.2.1969 ιδιόγραφη διαθήκη της Αικατερίνης θυγ. Ευ- 

Συμβουλίων και Επιτροπών του ϊπουργείου Γεωργίας. 2 θ υμίου Τρίγκα, που δημοσιεύθηκε με το αριθ. 5/25.1.1973 πρακτικό 

του Μον. Πρωτοδικείου Παρνασσίδος, με την οποία συστήθηκε κοινω- 
Σύμβαση μίσθωσης έργου στο Σύνδεσμο Υδατικών Έργων Μεθυ- φελές ίδρυμα με την επωνυμία «ΤΡΙΓΚΕΙΟ ΔΗΜΟΤΙΚΟ ΝΟΣΟΚΟ- 
δρίου Ν. Αρκαδίας. 3 ΜΕΙΟ ΙΤΕΑΣ - ΚΙΡΡΑΣ». 


Καθορισμός κλάδων ΠΕ, ΤΕ και ΔΕ των οποίων οι υπάλληλοι κρί- 
νονται για την κατάληψη θέσεων Διευθυντών και Προϊσταμένων 
οργανικών μονάδων του Δήμου Ρόδου Ν. Δωδεκάνησου .... 4 

Τροποποίηση της συστατικής πράξης του Ν.Π. με την επωνυμία^ 


«ΠΝΕΥΜΑΤΙΚΟ ΚΕΝΤΡΟ ΠΟΛΙΧΝΗΣ» Ν. Θεσ/νίκης . 5 

Σύσταση αναπτυξιακού συνδέσμου κοινοτήτων με την επωνυμία 
«Αναπτυξιακός Σύνδεσμος ο Κατάχλωρος Νομού Καρδίτσας . 6 

Έγκριση της τροποποιήσεως και προσαρμογής στις διατάξεις του 
Ν. 1586/86 του Οργανισμού Εσωτερικής Υπηρεσίας της Κοι¬ 
νότητας Άνω Κώμης Ν. Κοζάνης. 7 

Έγκριση της τροποποιήσεως και προσαρμογής στις διατάξεις του· 

Ν. 1586/86 του Οργανισμού Εσωτερικής Υπηρεσίας της Κοι¬ 
νότητας Αγ. Παρασκευής Ν, Κοζάνης .. 8 

Τροποποίηση και προσαρμογή του Ο.Ε.Υ. της Κοινότητας Λαφιώ- 
νας Ν. Λέσβου στις διατάξεις του Ν. 1586/86 . 9 

Καθορισμός αριθμού προσωπικού που είναι αναγκαίο ν’ απασχολη¬ 
θεί στην κοινότητα Αγ. Παντελεήμονα, Ν. Φλώρινας .10 

Συγκρότηση Ανώτατου Υπηρεσιακού Συμβουλίου της Εκκλησίας 
της Ελλάδος .. . . . ...11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 40516/15.11.88 απόφαση Υπ. Εσωτε¬ 
ρικών ..12 

Διόρθωση σφαλμάτων στην κοινή απόφαση, αριθμ. 32564/ 
22.12.88 των υπουργών Εθνικής Οικονομίας και Εργασίας . .13 


2. Την από 5.12.1974 ιδιόγραφη διαθήκη της Ιωάννας Νικολάου 
Μπαλή, που δημοσιεύθηκε με το αριθ. 53/13.7.1978 πρακτικό του 
Μονομελούς Πρωτοδικείου 1 Παρνασσίδος, με την οποία συστήθηκε κοι¬ 
νωφελές ίδρυμα με την επωνυμία «ΜΠΑΛΕΙΟ ΓΗΡΟΚΟΜΕΙΟ». 

3. Τις αριθ. 1751/1987 και 12501/1987 αποφάσεις του Εφετείου 
της Αθήνας, με τις οποίες βεβαιώθηκε ότι η θέληση των διαθέτιδων Αι¬ 
κατερίνης Τρίγκα και Ιωάννας Μπαλή μπορεί να ικανοποιηθεί πληρέ¬ 
στερα με τη σύσταση, κατά συγχώνευση των δύο ως ανωτέρω προβλε- 
πομένων, ενός κοινωφελούς ιδρύματος με την επωνυμία «ΤΡΙΓΚΕΙΟ 
ΚΑΙ ΜΠΑΛΕΙΟ ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗΣΕΩΝ» και με 
έδρα την Ιτέα. 

4. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

5. Την από 13.9.1988 γνωμοδότηση του Συμβουλίου Εθνικών 
Κληροδοτημάτων, με πρόταση των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΤΡΙΓΚΕΙΟ ΚΑΙ ΜΠΑΛΕΙΟ ΘΕΡΑΠΕΥΤΗΡΙΟ ΧΡΟΝΙΩΝ 
ΠΑΘΗΣΕΩΝ», η οποία έγινε σύμφωνα με τις αριθ. 1751/1987 και 
12501/1987 αποφάσεις του Εφετείου της Αθήνας με τη συγχώνευση 
των δύο κληροδοτημάτων Αικατερίνης Τρίγκα και Ιωάννας Μπαλή 
περί των οποίων οι από 6.2.1969 και 5.12.1974 ιδιόγραφες διαθήκες 
τούτων, αντιστοίχως. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων και διέπεται από τις 
διατάξεις των παραπάνω συστατικών του πράξεων, του παρακάτω ορ¬ 
γανισμού, του Α.Ν. 2039/1939 και των διαταγμάτων που εκδόθηκαν 
ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα- 

τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΤΡΙΓΚΕΙΟ ΚΑΙ ΜΠΑΛΕΙΟ ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗ¬ 
ΣΕΩΝ». 

τ Αρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΤΡΙΓΚΕΙΟ ΚΑΙ ΜΠΑ- 
ΑΕΙΟ ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗΣΕΩΝ», που συστήθηκε 
σύμφωνα με τις αριθ. 1751/1987 και 12501/1987 αποφάσεις του 
Εφετείου της Αθήνας με τη συγχώνευση των δύο κληροδοτημάτων Αι¬ 
κατερίνης Τρίγκα και Ιωάννας Μπαλή περί των οποίων οι από 
6.2.1969 και 5.12.1974 ιδιόγραφες διαθήκες τούτων, αντιστοίχους, 
αποτελεί νομικό πρόσωπο ιδιωτικού δικαίου και διέπεται από τις διατά¬ 
ξεις των παραπάνω συστατικών πράξεων, του παρόντος οργανισμού, 
του Α.Ν. 2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση του νόμου τού¬ 
του. 

2. Έδρα του ιδρύματος είναι η πόλη Ιτέας. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσο αυτής 
την έδρα και το έτος έγκρισης της σύστασής του. 

Άρθρο 2. 

Σκοπός. 

1. Σκοπός του ιδρύματος είναι η παροχή στέγης, διατροφής, ιατρο¬ 
φαρμακευτικής περίθαλψης, φυσικοθεραπείας, εργοθεραπείας και ψυ¬ 
χαγωγίας σε πενήντα (50) άτομα και των δύο φύλων ηλικίας άπό δεκα¬ 
οκτώ (18) ετών και πάνω που πάσχουν από χρόνιες κινητικές ή νοητι- 
κές αναπηρίες και δεν μπορούν να αυτοεξυπηρετηθούν. 

2. Δεν επιτρέπεται η εισαγωγή ατόμων που πάσχουν από μεταδοτι¬ 
κές νόσους, ψυχικές παθήσεις ή είναι τυφλά και καρκινοπαθή. 

3. Στο ίδρυμα εισάγονται κατά προτεραιότητα κάτοικοι της πόλης 
Ιτέας, της γειτονικής κωμόπολης Κίρρας, του νομού γενικά της Φωκί¬ 
δας, καθώς και από άλλες περιοχές της χώρας και της αλλοδαπής, ανά¬ 
λογα με την ύπαρξη κενών κλινών και την απόφαση του Διοικητικού 
Συμβουλίου. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Μία οικία πλινθόκτιστη και κεραμοσκεπής με δύο αποθήκες και το 
συνεχόμενο οικόπεδο, που βρίσκεται μέσα στο σχέδιο της πόλης Ιτέας 
και συνορεύει με κοινοτική οδό Ηρώων, οικία Ευγενίας Ν. Ράπτη, οικία 
Δ. Καββούρη και κοινοτική οδό Ηλ. Τρίγκα. 

β) Ένα αγροτεμάχιο έκτασης 1.200 μ2 στη θέση «Γωνιά» Ιτέας με 
11 ελαιόδενδρα, που συνορεύει με ιδιοκτησίες Θ. Στοφόρου, I. Αναγνω- 
στάκου, Δ. Πιλάλα και Λ. Δροσερού και Ελένης Μαργαρίτη. 

γ) Ένα αγροτεμάχιο έκτασης δέκα (10) στρεμ. με 95 ελαιόδενδρα 
στη θέση «Καλαμάκια» Ιτέας, που συνορεύει με ιδιοκτησίες Γ. Γκι- 
μούση, ελαιοτεμάχιο I. Φουσέκη και Αφών Καπαρέλη και Κ. Αλογο- 
σκούφη και με αγροτικό δρόμο, 

δ) Ένα αγροτεμάχιο έκτασης 2,200 μ2 με 39 ελαιόδενδρα στη θέση 
«Αμμούδες» Ιτέας, που συνορεύει με ιδιοκτησίες κληρονόμων Δ. Ανά- 
γνου, Σ. Παπαγιαννοπούλου, Μ. Μάνιου και Γ. Μαργαρίτη. 

ε) Ένα αγροτεμάχιο έκτασης πέντε στρεμμάτων με 43 ελαιόδενδρα 
στη θέση «Αμμούδες» Ιτέας, που συνορεύει με ιδιοκτησίες I. Μαργαρίτη 
και I. Ματρινού, Γ. Προκόπη και I. Μαργαρίτη, Μ. Μάνιου και Σ. Κα¬ 
λύβα και με ποταμό. 

στ) Ένα οικόπεδο εμβαδού 202,40 μ2 εντός του σχεδίου της πόλης 
Ιτέας, που συνορεύει με οικόπεδα κληρονόμων Β. Μπαλή και του κληρ/ 
τος I. Μπαλή και οδούς Ακτή Ποσειδώνος και Ν. Ευθυμίου. 

ζ) Ένα οικόπεδο εμβαδού 200 μ2 εντός του σχεδίου της πόλης Ιτέας 
που συνορεύει με οικόπεδα του κληρ/τος I. Μπαλή, κληρονόμων Β. 
Μπαλή και οδό Ακτή Ποσειδώνος. 

η) Ένα οικόπεδο εμβαδού 200 μ2 εντός του σχεδίου της πόλης Ιτέας 
που συνορεύει με οδό Καποδιστρίου, οικόπεδα κληρονόμων Β. Μπαλή 
και ιδιοκτησία αγνώστου. 


θ) Ένα οικόπεδο εμβαδού 235,97 μ2 εντός του σχεδίου της πόλης 
Ιτέας, που συνορεύει με οικόπεδα κληρονόμων Β. Μπαλή με οδό Η. Τρί¬ 
γκα και ιδιοκτησία πρώην Παπαθανασίου και ήδη αγνώστου. 

ι) Ένα οικόπεδο εμβαδού 382,92 μ2 εντός του σχεδίου της πόλης 
Ιτέας, που συνορεύει με Λεωφ. Άστιγγος, ιδιοκτησία Κοινότητας Ιτέας 
και πρώην Παπαθανασίου και ήδη αγνώστου και οικόπεδο κληρονόμων 
Β. Μπαλή. 

ια) Ένα ελαιοτεμάχιο με 38 ελαιόδενδρα εμβαδού 3212,45 μ2 στη 
θέση Χρισσό Φωκίδσς, που συνορεύει με κτήματα Ρομβοτσάνου, Στάϊ- 
κου, Δημητρίου και αγνώστων. 

ιβ) Ένα ελαιοτεμάχιο με 36 ελαιόδενδρα εμβαδού 2607,80 μ2 στη 
θέση Ράχες Χρισσού Φωκίδος, που συνορεύει με αγροτικό δρόμο και 
κτήματα Μ. Τσαμαντάνη και Ζωγράφου. 

ιγ) Ένα ελαιοτεμάχιο με 14 ελαιόδενδρα εμβαδού 1145,50 μ2 στη 
θέση Κουφόλογγος Χρισσού, που συνορεύει με κτήματα Καστρίτη, αρ¬ 
δευτικό αύλακα και ιδιοκτησία Γκελεστάθη. 

ιδ) Το μισό εξ αδιαιρέτου οικοπέδου στο δημόσιο δρόμο Ιτέας-Αμφίσ- 
σης μετά των εις αυτό κτισμάτων εμβαδού 1950 μ2, που συνορεύει με 
συνεργείο επισκευών Κ. Κόγια και ιδιοκτησίες Γ. Παπαθανασίου, Π. 
Μέγκου και Δ. Λύτρα. 

ιε) Το μισό εξ αδιαιρέτου οικοπέδου εντός του σχεδίου της πόλης 
Ιτέας, εμβαδού 460 μ2, που συνορεύει με κοινοτική οδό Καποδιστρίου 
και ιδιοκτησίες Κ, Μπαρτσώτα ή Τζαβάρα και Δρ. Ανάγνου. 

ιστ) Το μισό εξ αδιαιρέτου αγροτεμαχίου - παλιάς αμπέλου έκτασης 
συνολικής 5 1/2 στρεμμάτων στη θέση «Μούλκι» Ιτέας που συνορεύει 
με δημόσια οδό Ιτέας - Αμφίσσης, αύλακα και ελαιοτεμάχιο ιδιοκτη¬ 
σίας Α. Παπαλεξανδρή. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. ί 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές οποιοσδήποτε φυσικού ή νομικού προσώ¬ 
που προς αυτό. | 

δ) Οι εισφορές από τις συντάξεις των περιθαλπομένων, εφόσον οι 
ασθενείς αυτοί δεν βρίσκονται σε κατάσταση οικονομικής αδυναμίας, 
ε) Πρόσοδοι από εράνους ή λαχειοφόρους αγορές. 

Άρθρο 4. 

Διοίκηση. 

1. Το ίδρυμα διοικείται από εννεαμελές Διοικητικό Συμβούλιο που 
αποτελείται από τους κάθε φορά: α) Αρχαιότερο Εφημέριο του Ιερού 
Ναού Μεταμορφώσεως του Σωτήρος Ιτέας, ως Πρόεδρο, β) Πρόεδρο 
της Κοινότητας Ιτέας, γ) Πρόεδρο του Εμπορικού Συλλόγου Ιτέας, δ) 
Πρόεδρο του Ελαιοκομικού Συνεταιρισμού Ιτέλας-Κίρρας, ε) Πρόεδρο 
της Πανεπαγγελματικής Ενώσεως Ιτέας, στ) Πρόεδρο του Σωματείου 
Εργατών Ξηράς Ιτέας, ζ) Πρόεδρο του Σωματείου Οικοδόμων Ιτέας, η) 
Πρόεδρο της Ομοσπονδίας Επαγγελματιών Ιτέας και θ) Έναν κοινο¬ 
τικό Σύμβουλο Ιτέας, οριζόμενο από το Κοινοτικό Συμβούλιο αυτής. 

2. Τα μέλη του Διοικητικού Συμβουλίου ορίζουν με πράξη τους 
έπειτα από ψηφοφορία τον Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης για οποιοδήποτε λόγο κάποιου από τα 
μέλη του Διοικητικού Συμβουλίου, η κενή θέση συμπληρώνεται με από¬ 
φαση των υπολοίπων μελών, σύμφωνα με τις διατάξεις των συστατικών 
πράξεων και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε μήνα και 
εκτάκτως όποτε το ζητήσει ο Πρόεδρος ή τρία (3) από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από, πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παράγραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα- 

χτιχά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

10. Στις συνεδριάσεις του Διοικητικού Συμβουλίου δύναται να μετέ¬ 
χει και ο Διευθυντής του Ιδρύματος ή ο νόμιμος αναπληρωτής του ή 
ένας από τους υπαλλήλους αν δεν υπάρχει διευθυντής, ως βοηθός ειση- 
ΡΚγητής του Προέδρου, χωρίς ψήφο. 

. Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νομό Αρχή (Υπουργό Οικονομικών ή Νομάρχη Φωκί- 
δος) τον προϋπολογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και του από 
20.12.1939 Β.Διατάγματος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του, καθώς και την παύση του. Προσδιορί¬ 
ζει τα δικαιώματα, τις υποχρεώσεις και τα ειδικότερα καθήκοντα του 
παραπάνω προσωπικού, καθώς και την αμοιβή του, σύμφωνα με τους 
όρους των συλλογικών συμβάσεων εργασίας και τις διατάξεις γενικό¬ 
τερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

ε) Ασκεί εποπτεία και πειθαρχική εξουσία σ’ ολόκληρο το προσωπικό 
καθώς και στους περιθαλπόμενους τροφίμους. 

στ) Αποφασίζει για την έγερση αγωγών, κατάργηση δικών, συμβι¬ 
βασμών, μισθώσεων και εκμισθώσεων και για κάθε άλλη σύμβαση με¬ 
ταξύ του ιδρύματος και τρίτων'ύστέρα από έγκριση του Υπουργού Οικο¬ 
νομικών ή του Νομάρχη Φωκίδας. 

ζ) Καθορίζει με απόφασή του τις αρμοδιότητες του Διευθυντή του 
ιδρύματος ή του αναπληρωτή του. 

η) Το ίδρυμα δεν δεσμεύεται έναντι τρίτων παρά μόνο με απόφαση 
του Διοικητικού Συμβουλίου κατά περίπτωση. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 
α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις τους με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου τρεις (3) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτή δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 


Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει μετά του Ταμία τα εντάλματα πληρωμής και τις ισόποσες 
τραπεζικές επιταγές για κάθε δαπάνη που προβλέπεται στον εγκεκρι¬ 
μένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

- 1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. . 

Αρμοδιότητες Ταμία. 

1. Ο Ταμίας του ιδρύματος: .. _ 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Συνυπογράφει μετά του Προέδρου ή του νομίμου αναπληρωτή του 
τα εντάλματα πληρωμών και τις ισόποσες τραπεζικές επιταγές και ενερ¬ 
γεί τις πληρωμές για κάθε δαπάνη που προβλέπεται στον εγκεκριμένο 
προϋπολογισμό αφού προηγουμένως πάρει και προσαρτήσει τα απαραί¬ 
τητα δικαιολογητικά. 

δ) Τηρεί και φυλάσσει τα διαχειριστικά βιβλία και λοιπά στοιχεία του 
ιδρύματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

στ) Παρακολουθεί με λεπτομέρεια την εκτέλεση του προϋπολογισμού 
του ιδρύματος, τα περιουσιακά στοιχεία του και τις μεταβολές σ’ αυτά. 

ζ) Παρακολουθεί την είσπραξη των μισθωμάτων και άλλων οφειλών 
τρίτων προς το ίδρυμα και την εξόφληση των πάσης φύσεως οφειλών 
προς τρίτους. 

2.0 Ταμίας μπορεί, εφόσον κρίνεται αιτιολογημένα απαραίτητο από 
το Διοικητικό Συμβούλιο (λόγω ειδικών συνθηκών) να βοηθείται από 
υπάλληλο του ιδρύματος, την ευθύνη όμως για τις ενέργειες τούτου φέ¬ 
ρει πάντοτε ο ίδιος. 

3. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επομένου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10, 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο Κτηματολογίου. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι- 
ΡΚσης της περιουσίας του ιδρύματος και της εκτέλεσης των σκοπών 
του. 

Άρθρο 11. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 12. 

Διάλυση του ιδρύματος - τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, το 
Διοικητικό Συμβούλιο καθορίζει τα της διαθέσεως της περιουσίας του 
ιδρύματος με απόφαση που λαμβάνεται με απόλυτη πλειοψηφία του συ¬ 
νόλου των μελών του. 

Στους Υπουργούς Οικονομικών και Υγείας, Πρόνοιας και Κοινωνι- 
ΡΚκών Ασφαλίσεων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 2 Φεβρουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΔΗΜ. ΤΣΟΒΟΛΑΣ ΑΠ. ΚΑΚΛΑΜΑΙΜΗΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 116005/4420 (2) 

Συμπλήρωση απόφασης καθορισμού συνεδριάσεων κ.λπ. των Συμβου¬ 
λίων και Επιτροπών του Υπουργείου Γεωργίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 18 του Ν. 1505/84 (ΦΕΚ 194/Α/84). 
«Αναδιάρθρωση μισθολογίου Προσωπικού της Δημόσιας Διοίκησης 
κ.λπ.» και του άρθρου 8 του Ν. 1810/88 (ΦΕΚ 223/Α/88) «Για τη 
συμπλήρωση και βελτίωση του Ν. 1505/84 και άλλες διατάξεις». 

2. Τη με αριθ. 272961/26.4.82 κοινή απόφαση των Υπουργών 
Προεδρίας της Κυβέρνησης και Γεωργίας, «Αναμόρφωση Συλλογικών 
Οργάνων γνωμοδοτικής και αποφασιστικής αρμοδιότητας του Υπουρ¬ 
γείου Γεωργίας, όπως τροποποιήθηκε και συμπληρώθηκε μεταγενέ¬ 


στερα». 

3. Τις με αριθ. 59339/1837/25.6.86 (ΦΕΚ 539/Β/19.9.86) 

και 120565/3530/27.3.87 (ΦΕΚ 241/Β/15.5.87) αποφάσεις μας, 
σχετικά με τον καθορισμό συνεδριάσεων κ.λπ. των Συμβουλίων και 
Επιτροπών του Υπουργείου Γεωργίας. ! 

4. Τη με αριθ. 6474/30.6.88 κοινή απόφαση του Πρωθυπουργού 

και του Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 451/Β/88), αποφασίζουμε: ! 

1. Συμπληρώνουμε την πιο πάνω απόφασή μας αριθ. 59339/ 

1837/25.6.86 και ορίζουμε όπως, στα Συμβούλια και Επιτροπές-του 
Υπουργείου Γεωργίας που λειτουργούν, εκτός των ωρών λειτουργίας 
των Δημοσίων Υπηρεσιών, συμπεριληφθεί και το Ανώτατο Συμβούλιο 
Γεωργικών Φαρμάκων. ί 

2. Το Συμβούλιο αυτό προβλέπεται από το Ν. 721/77 (ΦΕΚ 298/ 

Α/77) και το Π.Δ. 1134/77 (ΦΕΚ 367/Α/77) και διατηρήθηκε με 
την αριθ. 272961/26.4.82 απόφαση των Υπουργών Προεδρίας της 
Κυβέρνησης και Γεωργίας. ' 

3. Ο αριθμός των συνεδριάσεων κατά έτος ορίζεται μέχρι 24 ήτοι δύο 
(2) κατά μήνα. Η διάρκεια κάθε συνεδρίασης μέχρι πέντε (5) ώρες. Τα 
μέλη του Συμβουλίου είναι εννέα, εκ των οποίων ο ένας είναι εκπρόσω¬ 
πος εκτός του Δημόσιου Τομέα, ιδιώτης. 

4. Η αποζημίωση για τη συμμετοχή στο ανωτέρω Συμβούλιο ορίζε¬ 
ται, για μεν τους υπαλλήλους και τους εκπροσώπους του Δημόσιου 1 Το¬ 
μέα και το Γραμματέα αυτού, η προβλεπόμενη από την παρ. 2 του άρ¬ 
θρου 8 του Ν. 1810/88, για δε τον εκπρόσωπο του φορέα, εκτός του 
Δημοσίου Τομέα στο ποσό των χιλίων πεντακοσίων (1500) δραχμών 
κατά συνεδρίαση, ανεξάρτητα από το χρόνο πραγματοποίησης της συνε¬ 
δρίασης και τη διάρκεια αυτή. 

5. Η δαπάνη που προκαλείται από τη λειτουργία του ανωτέρω συμ- 
ΡΚβουλίου θα βαρύνει τον προϋπολογισμό του Κ.Τ.Γ.Κ. και Δασών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΓΕΩΡΓΙΑΣ 

ΗΛΙΑΣ ΠΑΠΑΗΛΙΑΣ ΓΙΑΝΝΗΣ ΠΟΤΤΑΚΗΣ 

-♦- 

Αριθ. 246 (3) 

Σύμβαση μίσθωσης έργου στο Σύνδεσμο Υδατικών Έργων Μεθυδρίου 

Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο τομέα, τον κοινωνικό έλεγχο στη δημόσια διοί¬ 
κηση, πολιτικά δικαιώματα και άλλες διατάξεις. 

2. Το Π.Δ. 260/1988 (ΦΕΚ 119/2 Α/7.6.88) με το οποίο μετα¬ 
βιβάστηκε στους Νομάρχες η αρμοδιότητα καθορισμού του αριθμού 
των προσώπων τα οποία μπορούν να απασχολούνται στους ΟΤΑ με 
σύμβαση μίσθωση έργου. 

3* Τις ανάγκες του Συνδέσμου Υδατικών έργων Μεθυδρίου για την 
εκτέλεση του έργου της έρευνας και του εντοπισμού διαρροών του δι¬ 
κτύου ύδρευσης των μελών του Συνδέσμου όπως προκύπτει από την 
11/28.12.88 απόφαση της εκτελεστικής επιτροπής του Συνδέσμου 
Μεθυδρίου, αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με μίσθωση έργου από 1.1.1989 σύμφωνα με τις διατά¬ 
ξεις του άρθρου 681 κ.ε. του Αστικού Κώδικα ως εξής: 

Ενός εργάτη. 

Απαραίτητα προσόντα κατά ειδικότητα τα εξής: 

Απολυτήριο Λυκείου 

Το συγκεκριμένο έργο που πρόκειται να εκτελεστεί είναι η έρευνα και 
ο εντοπισμός διαρροών του δικτύου ύδρευσης των μελών του Συνδέ¬ 
σμου. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι μέχρι 31.12.89. 

Η αμοιβή του θα καθοριστεί στη σύμβαση που θα υπογραφεί και 
οποσδήποτε δεν θα υπερβεί το ποσό των 780.000 δρχ. 

Η εκτέλεση του έργου θα παρ ακολουθείται από τον Πρόεδρο τού Συν¬ 
δέσμου Μεθυδρίου. 

Ως τόπος εκτέλεσης του έργου ορίζεται η Τρίπολη και όλες οι κοινό¬ 
τητες μέλη του Συνδέσμου. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. ' \ 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 23 Ιανουάριου 1989 

Ο Νομάρχης 
ΓΡΗΓΟΡΗΣ ΝΙΩΤΗΣ 

-♦- 

Αριθ. 967 (4) 

Καθορισμός κλάδων ΠΕ, ΤΕ και ΔΕ των οποίων οι υπάλληλοι κρίνο- 
νται για την κατάληψη θέσεων Διευθυντών και Προϊσταμένων οργα¬ 
νικών μονάδων του Δήμου Ρόδου, Ν. Δωδεκανήσου. 

Ο ΝΟΜΑΡΧΗΣ ΔΩΔ/ΣΟΤ 
Έχοντας υπόψη: 

1. Την απόφαση αριθμ. 27/1989 του Δημοτικού Συμβουλίου Ρό¬ 
δου, περί καθορισμού κλάδων ΠΕ, ΤΕ και ΔΕ των οποίων οι υπάλληλοι 
κρίνονται για την κατάληψη θέσεων Διευθυντών και προϊσταμένων των 
οργανικών μονάδων του. 

2. Τις διατάξεις του άρθρου 9 παρ. 10 του Ν. 1586/86 «Βαθμολο¬ 
γική διάρθρωση των θέσεων του Δημοσίου, ΝΠΔΔ και των ΟΤΑ και άλ¬ 
λες διατάξεις». 

3. Τη ΔΙΚΠΡ/Φ2/36/3210/1.4.86 εγκύκλιο του Υπουργείου 
Προεδρίας της Κυβέρνησης, με την οποία παρέχονται διευκρινήσεις για 
την εφαρμογή του νέου βαθμολογίου. 

4. Την 53560/ΓΔ59/6.8.86 Γενική Διαταγή του Υπουργείου 
Εσωτερικών, για την ψήφιση νέων Ο.Ε.Υ. των Δήμων και Κοινοτήτων. 

5. Το γεγονός ότι δεν έχει προσαρμοστεί μέχρι σήμερα ο Ο.Ε.Υ. του 
Δήμου Ρόδου, στις διατάξεις του Νόμου 1586/86, αποφασίζουμε: 

Καθορίζουμε σύμφωνα με τον ισχύοντα σήμερα Ο.Ε.Υ. του Δήμου 
Ρόδου, τους κλάδους των οποίων οι υπάλληλοι κρίνονται για την κατά¬ 
ληψη θέσεων Διευθυντών και προϊσταμένων των οργανικών μονάδων 
αυτού, κατά την πρώτη εφαρμογή του άρθρου 9 παρ. 10 του Ν. 1586/ 
1986. 

1. Διευθυντής των υπηρεσιών του Δήμου υπάλληλος του κλάδου ΠΕ 
με βαθμό Α. 

Α. ΔΙΟΙΚΗΤΙΚΕΣ ΚΑΙ ΟΙΚΟΝΟΜΙΚΕΣ ΥΠΗΡΕΣΙΕΣ 
1. Προϊστάμενοι των τμημάτων: 
α) Τμήματος Διοικητικού 
β) Τμήματος Δημοτικής κατάστασης 
γ) Τμήματος Οικονομικών 

υπάλληλοι των κλάδων ΠΕ ή ΤΕ, ή ΔΕ με βαθμό Α' και ελλείψει τούτων 
με βαθμό Β\ και ελλείψει τούτων με βαθμό Γ. 

Β* ΤΕΧΝΙΚΕΣ ΥΠΗΡΕΣΙΕΣ 

1. Προϊστάμενος τμήματος τεχνικών υπηρεσιών, υπάλληλος του 
κλάδου ΠΕ3 πολιτικών μηχανικών ή ΠΕ4 αρχιτεκτόνων μηχανικών 
με βαθμό Α’ και ελλείψει τούτων με βαθμό Β’ και ελλείψει τούτων με 
βαθμό Γ. 

Γ ΓΕΩΠΟΝΙΚΕΣ ΥΠΗΡΕΣΙΕΣ 

1. Προϊστάμενος τμήματος Γεωπονικών υπηρεσιών, υπάλληλος του 
κλάδου ΠΕ9 γεωπόνων με βαθμό Α’ και ελλείψει τούτων με βαθμό Β’ 
και ελλείψει τούτων με βαθμό Γ’. 

Προϊστάμενοι γραφείων, δεν συμπεριελήφθησαν, λόγω του ότι αυτά 
δεν είναι αυτοτελή, αλλά υπάγονται στα ανωτέρω τμήματα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 27 Ιανουάριου 1989 

Ο Νομάρχης 

I. ΜΑΧΑΙΡΙΔΗΣ 

-♦- 

Αριθ. ΕΣ1917 (5) 

Τροποποίηση της συστατικής πράξης του Ν,Π. με την επωνυμία 
«ΠΝΕΥΜΑΤΙΚΟ ΚΕΝΤΡΟ ΠΟΛΙΧΝΗΣ» Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 175 του Π.Δ./τος 76/85 «περί κωδικο- 
ποιήσεως σε ενιαίο κείμενο νόμου των διατάξεων του Δημοτικού και 


Κοινοτικού Κώδικα» όπως τροποποιήθηκαν και συμπληρώθηκαν. 

2. Την αριθμ. 336α/1988 απόφαση του Δημοτικού Συμβουλίου Πο- 
λίχνης. 

. 3. Το αριθμ. 819/1979 Π.Π. περί συστάσεως ίδιου Ν.Π. με την 
επωνυμία «Πνευματικό Κέντρο Πολίχνης» όπως τροποποιήθηκε με την 
ΕΣ 24495/6.8.1987 απόφασή μας. 

4. Το Π.Δ. 331/83 «Μεταβίβαση αρμοδιοτήτων ΥΠ.ΕΣ. στους Νο¬ 
μάρχες», αποφασίζουμε: 

Τροποποιούμε τις παρ. 2 και 5 της συστατικής πράξης του Πνευματι¬ 
κού Κέντρου οι οποίες αντικαθίστανται ως προς τα εξής: 

Παρ. 2: Στους ήδη σκοπούς προστίθενται: η διάδοση και προώθηση 
εικαστικών τεχνών, χορού, μουσικής, θεάτρου, κινηματογράφου, λογο¬ 
τεχνίας, πνευματικών παιχνιδιών και πολιτιστικών εκδηλώσεων. Η συ¬ 
νεργασία με άλλους φορείς τόσο του Δήμου όσο και με άλλους Δήμους, 
Κοινότητες και φορείς αυτών και η διοργάνωση και συμμετοχή σε πολι¬ 
τιστικές και πνευματικές εκδηλώσεις της περιοχής του Δήμου και άλ¬ 
λων περιοχών εντός και εκτός της Ελλάδας. Οι σκοποί επιδιώκονται 
πλέον των αναφερομένων, με εκθέσεις έργων τέχνης (γλυπτικής, χαρα¬ 
κτικής, διακόσμησης), ομάδας λογοτεχνίας, δημιουργία πινακοθήκης, 
πολιτιστικές εκδηλώσεις και δραστηριότητες για την ανάπτυξη του κοι¬ 
νωνικού επιπέδου, οργανώσεις συζητήσεων, δημιουργία κινηματογρα¬ 
φικής λέσχης και δημιουργία τμημάτων μουσικής (πιάνου, λύρας, αρ¬ 
μονίου, κιθάρας, βιολιού, ακορντεόν, μουσικού συγκροτήματος) και φω¬ 
νητικής μουσικής, χορού (κλασικού μπαλλέτου, μοντέρνου χορού, πο¬ 
ντιακών χορών) φωτογραφίας, κεραμικής, χαρακτικής και ζωγραφι¬ 
κής. Ομάδες μπάσκετ ρυθμικής ενόργανης γυμναστικής, τέννις, χαντ- 
μπωλ, στίβου, βόλλευ και προοπτική να δημιουργηθούν ομάδες άρσης 
βαρών, ποδοσφαίρου, χειρόσφαιρας, πάλης, πυγμαχίας, κολύμβησης, 
αντισφαίρισης τζούντο και σκάκι. 

Παρ.5: Στα όργανα διοίκησης προστίθεται και η σύσταση τριμελούς 
Εκτελεστικής Επιτροπής που αποτελείται από μέλη του Διοικητικού 
Συμβουλίου του Πνευματικού Κέντρου που εκλέγονται από το Διοικη¬ 
τικό Συμβούλιο, 

Κατά τα λοιπά ισχύουν το Π.Δ. 819/1979 και Η ΕΣ: 24495/ 
6.8.1987 απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Θεσ/νίκη, 27 Ιανουάριου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-♦- 

Αριθ. Β.845 (6) 

Σύσταση αναπτυξιακού συνδέσμου κοινοτήτων με την επωνυμία «Ανα¬ 
πτυξιακός Σύνδεσμος ο Κατάχλωρος Νομού Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 183 του Δημοτικού και Κοινοτικού Κώ¬ 
δικα (Π.Δ. 76/85). 

2. Την αριθμ. 21449/28.7.87 κοινή απόφαση των Υπουργών Εθνι¬ 
κής Οικονομίας, Εσωτερικών και Περιβάλλοντος, Χωροταξίας και 
Δημ. Έργων «Ορισμός Γεωγραφικών ενοτήτων Νομού Καρδίτσας» που 
δημοσιεύθηκε στο αριθμ. 476/3.9.87 ΦΕΚ τ.Β’. 

3. Τις αριθμ. 2/89, 1/89, 35/88, 1/89, 38/88 αποφάσεις των 
κοινοτικών συμβουλίων: Ανάβρας, Ασημοχωρίου, Αχλαδιάς, Κτιμέ- 
νης, Λεονταρίου, που λήφθηκαν νομότυπα, σχετικά με τη σύσταση ανα¬ 
πτυξιακού συνδέσμου Κοινοτήτων στη 12η γεωγραφική ενότητα με την 
επωνυμία «Αναπτυξιακός Σύνδεσμος ο Κατάχλωρος», αποφασί¬ 
ζουμε: 

1. Επικυρώνουμε τις ανωτέρω αποφάσεις των κοινοτικών Συμβου¬ 
λίων που αφορούν τη σύσταση αναπτυξιακού συνδέσμου κοινοτήτων με 
την επωνυμία «Αναπτυξιακός Σύνδεσμος ο Κατάχλωρος» αποτελού- 
μενο από τις Κοινότητες: Ανάβρας, Ασημοχωρίου, Αχλαδιάς, Κτιμένης 
και Λεονταρίου. 

2. Σκοπός του ανωτέρω αναπτυξιακού συνδέσμου είναι: 

α) Η εκπόνηση χωροταξικού σχεδίου και η μελέτη προγράμματος 
ανάπτυξης της περιοχής. 

β) Η υποβοήθηση των ΟΤΑ του συνδέσμου στην καταγραφή και ιε¬ 
ράρχηση των αναγκών, στην αξιολόγηση των αναγκαίων έργων υποδο¬ 
μής και στον προγραμματισμό τους. 

γ) Η δημιουργία ή η επέκταση Τεχνικών υπηρεσιών και η στελέχωσή 
τους με το κατάλληλο επιστημονικό και τεχνικό προσωπικό. 

δ) Η μελέτη, κατασκευή, διαχείριση, και συντήρηση των έργων τε¬ 
χνικής υποδομής που θα του αναθέτουν οι ΟΤΑ. 

ε) Η προμήθεια μηχανημάτων και υλικών για την κατασκευή και συ¬ 
ντήρηση έργων. 

στ) Η προστασία του περιβάλλοντος, 
ζ) Η αντιπυρική προστασία της περιοχής. 

η) Η μελέτη, κατασκευή διαχείριση και συντήρηση συστημάτων 
ύδρευσης αποχέτευσης ΟΤΑ. 

θ) Η καθαριότητα καθώς και η συλλογή, αποκομμιδή, η διάθεση και 
επεξεργασία των απορριμάτων. 

ι) Η τουριστική ανάπτυξη της περιοχής των ΟΤΑ. 
ια) Η προμήθεια και διαχείριση συγκοινωνιακών μέσων, 
ιβ) η μέριμνα για την εξασφάλιση γης για βοσκή των ζώων των δη¬ 
μοτών και βελτίωση βοσκοτόπων. 

3. Έσοδα αναπτυξιακού συνδέσμου είναι: 

α) Εισφορά των μελών (10%) επί των τακτικών εσόδων του προη¬ 
γουμένου έτους. 

β) Πρόσοδοι από την περιουσία του συνδέσμου, 
γ) Δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή νομικά πρόσωπα ή οργανισμούς κλπ. 

δ) Πρόσοδοι από τους φόρους, τέλη δικαιώματα που επιβάλλονται 
υπέρ του συνδέσμου. 

ε) Επιχορήγηση από τους φορείς του Δημόσιου τομέα (άρθρο 1 παρ. 
6 Ν. 1256/82) για την εκτέλεση.έργων, την κάλυψη διαφόρων δαπα¬ 
νών, και την πληρωμή των αποδοχών του προσωπικού του συνδέσμου. 

4. Έδρα του συνδέσμου ορίζεται η κοινότητα Λεονταρίου. 

5. Χρονική διάρκεια του συνδέσμου είναι δέκα (10) χρόνια. 

Η διοίκηση, αρμοδιότητες και λειτουργία των οργάνων του συνδέ¬ 
σμου καθώς και ο τρόπος διαχείρισής του θα διέπεται από τα προβλεπό- 
ΡΚμενα από τις ισχύουσες διατάξεις του ΔΚΚ. 

Η παρούσα να δημοσιευθεί στην Εφημερίδα της Κυβερνήσεως. 

Καρδίτσα, 23 Ιανουάριου 1989 

Ο Νομάρχης 
ΜΙΧ. ΧΡΥΣΟΧΟΙΔΗΣ 

- 4 - 

Αριθ. Ε. 11744/88 (7) 

Έγκριση της τροποποιήσεως και προσαρμογής στις διατάξεις του Ν. 
1586/86 του Οργανισμού Εσωτερικής Υπηρεσίας της Κοινότητας 
Άνω Κώμης Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12, του Ν. 1188/81 1-4 του Ν. 
1586/86 και του Π.Δ. 37α/87. 

2. Τη σύμφωνη γνωμοδότηση αρ. 4/Θ7/30.9.88 του Υπηρεσιακού 
Συμβουλίου του άρθρου 14 παρ. α του Ν. 1188/81, αποφασί¬ 
ζουμε: 

(άρθρο μόνο) 

Εγκρίνουμε την απόφαση αρ. 28/88 του Κ.Σ. Άνω Κώμης η οποία 
αφορά τροποποίηση και προσαρμογή του ΟΕΥ στις διατάξεις του Ν. 
1586/86 όπως αναλυτικά ορίζεται σ’ αυτήν ώστε η διάρθρωση και δια- 
βάθμιση των υπηρεσιών να έχει ως εξής: 

Γραμματεία 
Κατηγορία ΔΕ 
Κλάδος ΔΕΙ Διοικητ. 

Δύο (2) θέσεις με βαθμούς Γ-Α 

Κλάδος ΥΕ1 κλητήρων - θυρωρών - γενικών καθηκόντων 
Μία (1) θέση με βαθμούς Δ-Γ 

Προϊστάμενος όλων των υπηρεσιών της Κοινότητας είναι ο Πρόε¬ 
δρος. 

Κοζάνη, 31 Ιανουάριου 1989 

Με εντολή Νομάρχη 
Ο Προϊστάμενος 
ΓΕΩΡΓΙΟΣ ΔΟΥΔΑΛΗΣ 


Αριθ. Ε4004 ;(8) 

Έγκριση της τροποποιήσεως και προσαρμογής στις διατάξεις του Ν. 
1586/86 του Οργανισμού Εσωτερικής Υπηρεσίας της Κοινότητας 
Αγ. Παρασκευής Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12 του Ν. 1188/81, 1-4 του Ν, 
1586/86 και του Π.Δ. 37α/87. 

2. Τη σύμφωνη γνωμοδότηση αρ. 4/88 του Υπηρεσιακού Συμβου¬ 
λίου του άρθρου 14 παρ. α του Ν. 1188/81, αποφασίζουμε: 

(άρθρο μόνο) 

Εγκρίνουμε την απόφαση αρ. 9/88 του Κ.Σ. Αγ. Παρασκευής η 
οποία αφορά τροποποίηση και προσαρμογή του ΟΕΥ στις διατάξεις του 
Ν. 1586/86 όπως αναλυτικά ορίζεται σ’ αυτήν ώστε η διάρθρωση και 
διαβάθμιση των υπηρεσιών να έχει ως εξής: 

Γραμματεία 

Θέσεις τακτικού προσωπικού 
Κατηγορία ΔΕ 
Κλάδος ΔΕΙ Διοικητ. 

Μία (1) θέση με βαθμούς Γ-Α 

Προσωρινές θέσεις με σχέση εργασίας ΙΔ αόριστου χρόνου του άρθρου 
23 παρ. 35 του Ν. 1735/87. 

Μία (1) θέση εργάτη αόριστου χρόνου μερικής απασχόλησης. 

Προϊστάμενος όλων των υπηρεσιών της Κοινότητας είναι ο Πρόε¬ 
δρος. 

Κοζάνη, 31 Ιανουάριου 1989 

Με εντολή Νομάρχη 
Ο Προϊστάμενος 
ΓΕΩΡΓΙΟΣ ΔΟΥΔΑΛΗΣ 

-♦- 

Αριθ. 7629/87 (9) 

Τροποποίηση και προσαρμογή του Ο.Ε.Υ. της Κοινότητας Λαφιώνας 
Ν. Λέσβου στις διατάξεις του Ν. 1586/86. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τον Ο.Ε.Υ. της Κοινότητας Λαφιώνας που εγκρίθηκε με τη 
14392/78 απόφαση Νομαρχίας Λέσβου. 

2. Την 28/86 απόφαση του Κ.Σ. Λαφιώνας με την οποία γίνεται 
προσαρμογή - τροποποίηση στις διατάξεις του Ν. 1586/86. 

3. Τις διατάξεις του άρθρου 12 του Ν. 1181/81. 

4. Τις διατάξεις του Ν. 1586/86. 

5. Τη σύμφωνη γνωμοδότηση του Υ.Σ. ΔΚΥ Νομού Λέσβου που κα- 

ταχωρήθηκε στο 5/86 πρακτικό του. I 

6. Τις πραγματικές ανάγκες σε προσωπικό της Υπηρεσίας της Κοι¬ 
νότητας Λαφιώνας σε συνδυασμό με τις οικονομικές δυνατότητές της, 
αποφασίζουμε: 

Εγκρίνουμε την 28/86 απόφαση του Κοιν. Συμβουλίου Λαφιώνας 
με την οποία τροποποιεί και προσαρμόζει στις διατάξεις του Ν; 
1586/86 τον Ο.Ε.Υ. της Κοινότητας που έχει εγκριθεί με τη 
14392/78 απόφαση Νομαρχίας ως εξής: 

Διοικητικό Προσωπικό 
Κλάδος ΔΕ I. Διοικητικός 
Μία θέση με βαθμούς Γ,Β,Α 
Κλάδος ΥΕ1 

Μία θέση με βαθμούς Δ, Γ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 20 Ιανουάριου 1989 

Ο Νομάρχης κ.α.α. 

ΣΤΑΘΗΣ ΜΑΚΙΔΗΣ 

Αριθ. Τ.Τ. 636 (10) 

Καθορισμός αριθμού προσωπικού που είναι αναγκαίο ν’ απασχοληθεί 

στην κοινότητα Αγ. Παντελεήμονα, Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 

Με την 636/13.1.1989 απόφαση Νομάρχη Φλώρινας που εκδό- 
θηκε σύμφωνα με τις διατάξεις του άρθρ. 15 παρ. 1 του Ν. 1735/87 
και του Π.Δ. 260/1988 και ύστερα από την 88/1988 απόφαση του 
Κοινοτικού Συμβουλίου Αγίου Παντελεήμονα, καθορίσθηκε ότι είναι 
απαραίτητο να απασχοληθεί ένα άτομο στην Κοινότητα Αγίου Παντελε- 
ΡΚήμονα για την παρακολούθηση και τη συντήρηση - επισκευή του δι¬ 
κτύου ύδρευσης και του αντλιοστασίου. 

Φλώρινα, 13 Ιανουάριου 1989 
Ο Νομάρχης 

ΠΑΝΑΓΙΩΤΗΣ ΒΑΣΙΛΕΙΟΥ 

-♦- 

Αριθ. 310 (11) 

Συγκρότηση Ανώτατου Υπηρεσιακού Συμβουλίου της Εκκλησίας της 

Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Με την 310/125/7.2.1989 Πράξη της Δ.Ι.Σ. συγκροτείται το 
Ανώτατο Υπηρεσιακό Συμβούλιο της Εκκλησίας της Ελλάδος με θητεία 
ως την λήξη της Συνοδικής Περιόδου 31.8.1989, ως εξής: 

1. Σεβασμιώτατος Μητροπολίτης Σιδηροκάστρου Ιωάννης, Πρόε¬ 
δρος με αναπληρωτή το Σεβασμιώτατο Μητροπολίτη Δρυϊνουπόλεως 
Σεβαστιανό ή τον επόμενο κατά τάξη Συνοδικό Μητροπολίτη. 

2. Πανοσιολ. Αρχιμανδρίτης Ιάκωβος Παπαθανασίου - Γκίνης, Αρ- 
χιγραμματέας της Ιεράς Συνόδου, με αναπληρωτή τον Αιδεσιμ. Πρωτο¬ 
πρεσβύτερο Ηλία Μαρκαντώνη, Δ/ντή Προσωπικού Ιεράς Συνόδου. 

3. Αρχιμανδρίτης Πέτρος Δακτυλίδης, αναπληρών το Γεν. Δ/ντή 
της Αποστολικής Διακονίας, με αναπληρωτή τον Ευάγγελο Λέκκο, Δ/ 
ντή της Αποστολικής Διακονίας. 


4. Νικόλαος Ρόζος, Πάρεδρος του Συμβουλίου Επικράτειας, με ανα¬ 
πληρωτή τον Πάρεδρο Παύλο Κοτσώνη. 

• 5. Νικόλαος Κορακιανίτης, Δικηγόρος στην Εκκλησία της Ελλάδος, 
’ με αναπληρωτή τον Αθανάσιο Τσεμπελίκο, Δικηγόρο. 

6. Θωμάς Τσέτσος, Δ/ντής του ΤΑΚΕ, με αναπληρωτή το Λεωνίδα 
Αργεντίδη, Δ/ντή του ΤΑΚΕ. 

7, Χρήστος Γεωργίου, υπάλληλος της Ιεράς Μητρόπολης Νίκαιας, 
με αναπληρωτή τον Παναγιώτη Μαντζώρο, υπάλληλο της Μητροπό- 
λεως Μυτιλήνης. Γραμματέας του Συμβουλίου ορίζεται ο Γεώργιος 
Πρίντζιπας, υπάλληλος της Ιεράς Συνόδου, με αναπληρωτή το Λεωνίδη 
Ψαριανό, υπάλληλο της Αποστολικής Διακονίας. 

Αθήνα, 7 Φεβρουάριου 1989 
Ο Πρόεδρος 

ΐ Ο Αθηνών ΣΕΡΑΦΕΙΜ 
--♦- 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 12 ) 

Διορθώνεται η Υπουργική απόφαση 40516/15.11.1988, που δη- 
μοσιεύθηκε στο ΦΕΚ 865/1.12.1988 (τεύχος Β), με την οποία πολι- 
τογραφήθηκε ο ομογενής αλλοδαπός.ΜΑΝΔΑΛΗΣ ΛΑΜΠΡΙΑΝΟΣ 
του Στυλιανού, ως προς το όνομα αυτό από το εσφαλμένο «ΛΑΜ ΠΡΙ¬ 
ΝΟΣ» στο ορθό «ΛΑΜΠΡΙΑΝΟΣ». 

(Από το Υπουργείο Εσωτερικών) 

- ♦ - 


(13) 

Στην κοινή απόφαση, αριθμ. 32564/22.12.88 των υπουργών Εθνι¬ 
κής Οικονομίας και Εργασίας που δημοσιεύθηκε στο ΦΕΚ 11/τ.Β'/ 
10.1.89, επέρχεται διόρθωση και αντί του εσφαλμένου 
«27.000.000 δρχ.» τίθεται το ορθό «540.000 δρχ.». 

(Από το Υπουργείο Εργασίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



